JayJayThrowThrow/commonwealth-wiki-mix huggingface dataset:
ಕಾಶೀನಾಥ್

ಕಾಶಿನಾಥ್ ಒಬ್ಬ ಭಾರತೀಯ ನಟ, ನಿರ್ದೇಶಕ ಮತ್ತು ನಿರ್ಮಾಪಕರಾಗಿದ್ದು, ಪ್ರಧಾನವಾಗಿ ಕನ್ನಡ ಚಲನಚಿತ್ರಗಳಲ್ಲಿ ಕೆಲಸ ಮಾಡಿದ್ದರು. ಅವರು ಹಿಂದಿ ಮತ್ತು ಮಲಯಾಳಂ ಚಲನಚಿತ್ರಗಳಲ್ಲಿಯೂ ಕೆಲಸ ಮಾಡಿದ್ದಾರೆ. 80ರ ದಶಕದ ಸ್ಯಾಂಡಲ್‍ವುಡ್‍ನ ಜನಪ್ರಿಯ ನಟ ಹಾಗೂ ನಿರ್ದೇಶಕರಾಗಿದ್ದರು. ಮೂರು ದಶಕಗಳವರೆಗೆ ವೃತ್ತಿಜೀವನದಲ್ಲಿ, ಕಾಶಿನಾಥ್ 40 ಕ್ಕೂ ಹೆಚ್ಚು ಚಿತ್ರಗಳಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡಿದ್ದರು. ನಟ ಉಪೇಂದ್ರ, ನಟಿ ಉಮಾಶ್ರೀ ಸಂಗೀತಗಾರ ವಿ. ಮನೋಹರ್ ಮತ್ತು ನಿರ್ದೇಶಕ ಸುನೀಲ್ ಕುಮಾರ್ ದೇಸಾಯಿ ಸೇರಿದಂತೆ ಹಲವು ಪ್ರತಿಭೆಗಳನ್ನು ಕನ್ನಡ ಚಲನಚಿತ್ರೋದ್ಯಮದಲ್ಲಿ ಪರಿಚಯಿಸಿದ ಕೀರ್ತಿ ಅವರಿಗೆ ಸಲ್ಲುತ್ತದೆ.
ಬಾಲ್ಯ ಮತ್ತು ಜೀವನ

* ಇವರು ಕುಂದಾಪುರ ಸಮೀಪದ ಕೋಟೇಶ್ವರ ದಲ್ಲಿ ಸ್ಮಾರ್ಥ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು.
* ಬೆಂಗಳೂರಿನ ವಿಜಯ ಕಾಲೇಜಿನಲ್ಲಿ ವ್ಯಾಸಂಗ ಮುಗಿಸಿದರು.
ಸಿನೆಮಾರಂಗದ ಪಯಣ

* ಹಾಸ್ಯ ಚಿತ್ರ ಅಪರೂಪದ ಅತಿಥಿಗಳು (1976) ಮೂಲಕ ನಿರ್ದೇಶಕರಾಗಿ ತಮ್ಮ ಚಿತ್ರರಂಗಕ್ಕೆ ಪ್ರವೇಶ ಮಾಡಿದರು. ಕಾಶಿನಾಥ್ ಸಸ್ಪೆನ್ಸ್ ಥ್ರಿಲ್ಲರ್ 'ಅಪರಿಚಿತ' (1978) ದೊಂದಿಗೆ ಬೆಳಕಿಗೆ ಬಂದರು. ಅವರು 'ಅನುಭವ' (1984) ಎಂಬ ಯಶಸ್ವೀ ಚಲನಚಿತ್ರದ ಮೂಲಕ ನಟನಾಗಿ ಚಿತ್ರದಲ್ಲಿ ಅಭಿನಯಿಸಿದರು. ಇದೇ ಚಲನಚಿತ್ರವನ್ನು ಹಿಂದಿಯಲ್ಲಿ ಹಿಂದಿ ಭಾಷೆಯಲ್ಲಿ 'ಅನುಭವ್' (1986) ಎಂದು ನಿರ್ದೇಶಿಸಲಾಯಿತು ಮತ್ತು ಅವರು ಬಾಲಿವುಡ್ ಪ್ರವೇಶವನ್ನು ಮಾಡಿದರು.
* ಅವರ ಚಲನಚಿತ್ರಗಳು ಸಾಮಾನ್ಯವಾಗಿ ಭಾರತೀಯ ಸಮಾಜದಲ್ಲಿ ಮಡಿವಂತಿಕೆಯ ವಿಷಯಗಳು ಎಂದು ಪರಿಗಣಿಸಲ್ಪಟ್ಟಿರುವ ವಿಷಯಗಳನ್ನು ಸ್ಪರ್ಶಿಸುತ್ತವೆ.
* ದ್ವಂದ್ವಾರ್ಥಗಳನ್ನು ಹೊಂದಿದ ಸಂಭಾಶಷಣೆಗಳಿಂದಾಗಿ ಅವರ ಸಿನೆಮಾಗಳಿಗೆ ಟೀಕೆಗಳು ಎದುರಾದರೂ, ಅವರ ಚಲನಚಿತ್ರಗಳು ಸಮಾಜ ಮತ್ತು ಉದ್ಯಮದ ಮೇಲೆ ಪ್ರಭಾವ ಬೀರಿವೆ. ಅವರ ಕೆಲವು ಚಲನಚಿತ್ರ ಸಂಭಾಷಣೆಗಳು ಜನಸಾಮಾನ್ಯರ ಆಡುಭಾಷೆಗೆ ಸೇರ್ಪಡೆಯಾಗಿವೆ.
* ಕಾಶೀನಾಥ್ ಅವರು ಕನ್ನಡ ಚಿತ್ರರಂಗದಲ್ಲಿ ಹೊಸ ಅಲೆಯನ್ನೆಬ್ಬಿಸಿದವರು. ಅವರು ನಟನೆ, ನಿರ್ದೇಶನ, ಸಂಗೀತ ನಿರ್ದೇಶನ ಹಾಗೂ ಚಿತ್ರ ನಿರ್ಮಾಣದಲ್ಲಿ ತಮ್ಮ ಕೈಚಳಕ ತೋರಿಸಿದ್ದಾರೆ. ಅವರ ವಿಭಿನ್ನ ಶೈಲಿಯ ಚಿತ್ರಗಳಿಂದ ಪ್ರಸಿದ್ಧಿಯಾದರು.
* ಕಾಶಿನಾಥ್ ಚಿತ್ರಗಳಲ್ಲಿ ಪ್ರಮುಖವಾದವು ಅನಂತನ ಅವಾಂತರ, ಅನುಭವ, ಅವಳೇ ನನ್ನ ಹೆಂಡ್ತಿ, ಹೆಂಡತಿ ಎಂದರೆ ಹೇಗಿರಬೇಕು ಇತ್ಯಾದಿ. ಅವರ ಮಂಗಳೂರು ಮಂಜುನಾಥ ಚಿತ್ರದ ಸಂಭಾಷಣೆಗಳು ಬಹಳ ಜನಪ್ರಿಯವಾಗಿವೆ.
* ಅವರ ಗರಡಿಯಲ್ಲಿ ಪಳಗಿದ ಅನೇಕ ಯುವಕರು ಚಿತ್ರರಂಗದಲ್ಲಿ ಬಹಳ ಯಶಸ್ವಿಯಾಗಿದ್ದಾರೆ.ಉಪೇಂದ್ರ, ವಿ. ಮನೋಹರ್, ಸುನೀಲ್ ಕುಮಾರ್ ದೇಸಾಯಿ ಹೀಗೆ ಹಲವು ಮಂದಿ ನಿರ್ದೇಶಕರು,ದುರ್ಗಾಪ್ರಸಾದ್ ಗೋಟೂರಿ, ಎ. ಬಾಲಕೃಷ್ಣ ಮುಂತಾದ ಸಾಹಿತಿಗಳು ಕಾಶಿನಾಥ್‌ರ ಶಿಷ್ಯವೃಂದದವರು.
* ಇವರ ಅಜಗಜಾಂತರ(೧೯೯೧) ಎಂಬ ಚಿತ್ರವನ್ನು ಹಿಂದಿಯಲ್ಲಿ ಜುದಾಯಿ (೧೯೯೭) ಎಂದು ರೀಮೇಕ್ ಮಾಡಲಾಗಿದೆ. ಇದರಲ್ಲಿ ಅನಿಲ್ ಕಪೂರ್, ಶ್ರೀದೇವಿ ಹಾಗೂ ಊರ್ಮಿಳಾ ಮಾತೋಂಡ್ಕರ್ ಅಭಿನಯಿಸಿದ್ದಾರೆ. ಇವರು ಕಡಿಮೆ ವೆಚ್ಛದಲ್ಲಿ ಉತ್ತಮ ಚಿತ್ರಗಳನ್ನು ನಿರ್ಮಿಸುವಲ್ಲಿ ಸಿದ್ಧಹಸ್ತರು.
* ಒಟ್ಟಾರೆ ಕನ್ನಡದಲ್ಲಿ 13, ಹಿಂದಿಯಲ್ಲಿ 2 ಹಾಗೂ ತೆಲುಗಿನಲ್ಲಿ 1 ಚಿತ್ರವನ್ನು ನಿರ್ದೇಶಿಸಿದ್ದರು. ಕನ್ನಡದ ಎರಡು ಚಿತ್ರಗಳಿಗೆ ಸಂಭಾಷಣೆ ಬರೆದಿದ್ದ ಕಾಶಿನಾಥ್, ಮೂರು ಚಿತ್ರಗಳಿಗೆ ಚಿತ್ರಗೀತೆ ರಚಿಸಿದ್ದರು. ಕನ್ನಡ, ತೆಲುಗಿನ ತಲಾ ಒಂದು ಚಿತ್ರಕ್ಕೆ ಸಂಗೀತ ನಿರ್ದೇಶನ ನೀಡಿದ್ದರು. ಕನ್ನಡದಲ್ಲಿ 36, ತೆಲುಗಿನ ಒಂದು ಚಿತ್ರದಲ್ಲಿ ಅಭಿನಯಿಸಿದ್ದರು. 1991ರಲ್ಲಿ ಅವರು ನಿರ್ದೇಶಿಸಿದ್ದ ಅಜಗಜಾಂತರ ಚಿತ್ರ ಹಿಂದಿಯಲ್ಲಿ ‘ಜುದಾಯಿ’ ಎಂದು ರಿಮೇಕ್ ಆಗಿತ್ತು. ಅವರ ಕೊನೆಯ ಚಿತ್ರ ಚೌಕ ಕೂಡ ಯಶಸ್ವಿ ನೂರು ದಿನ ಪೂರೈಸಿತ್ತು.
ನಿರ್ದೇಶಿತ ಚಲನಚಿತ್ರಗಳು

# ಅಪರಿಚಿತ (1978)
# ಅನುಭವ (1984)
# ಅನಂತನ ಅವಾಂತರ (1989)
# ಅವಳೆ ನನ್ನ ಹೆಂಡತಿ (1988)
# ಚಪಲಚೆನ್ನಿಗರಾಯ (1990)
# ಅಜಗಜಾಂತರ (1991)
# ಅವನೇ ನನ್ನ ಗಂಡ
ನಟಿಸಿದ ಚಲನಚಿತ್ರಗಳು

# ಹೆಂಡತಿ ಎಂದರೆ ಹೀಗಿರಬೇಕು (1995)
# ಲವ್ ಮಾಡಿ ನೋಡು
# ಶ್ (1993)
# ಹಲೋ ಯಮ
# ಚೌಕ (2017)
ನಿಧನ

ನಿರ್ದೇಶಕ ಕಾಶೀನಾಥ್ ಅವರು ರಕ್ತ ಕ್ಯಾನ್ಸರ್‍ನಿಂದ ಬಳಲುತ್ತಿದ್ದು, ದಿನಾಂಕ:೧೮-೦೧-೨೦೧೮ರಲ್ಲಿ ಬೆಂಗಳೂರಿನ ಆಸ್ಪತ್ರೆಯೊಂದರಲ್ಲಿ ನಿಧನರಾದರು. ಅವರಿಗೆ ೬೭ ವರ್ಷ ವಯಸ್ಸಾಗಿತ್ತು.
ಉಲ್ಲೇಖಗಳು

ವರ್ಗ:ಸಿನಿಮಾ ತಾರೆಗಳು
ವರ್ಗ:ಕನ್ನಡ ಸಿನೆಮಾ
ವರ್ಗ:ಕನ್ನಡ ಚಲನಚಿತ್ರ ನಿರ್ದೇಶಕರು
ವರ್ಗ:ಕನ್ನಡ ಚಿತ್ರರಂಗದ ನಟರು
ಆರ್.ಜಿ.ಮಠಪತಿ

ಆರ್.ಜಿ.ಮಠಪತಿ ಇವರು ೧೯೭೧ ಸಪ್ಟಂಬರ ೧೨ರಂದು ಅಥಣಿ ತಾಲೂಕಿನ ತೆಲಸಂಗದಲ್ಲಿ ಜನಿಸಿದರು. ಇಂಗ್ಲಿಷ್ ಭಾಷೆಯಲ್ಲಿ ಪಿ.ಎಚ್.ಡಿ. ಪಡೆದು ಉಪನ್ಯಾಸಕರಾಗಿದ್ದಾರೆ. ರಾಗಂ ಇವರ ಕಾವ್ಯನಾಮ.
ಸಾಹಿತ್ಯ

ಕಾವ್ಯ

* ಅರ್ಪಣೆ
* ಶಿವಬಸವಾಂಜಲಿ
* ಎರಡು ದಡಗಳ ನಡುವೆ
* ಒಂದಿಷ್ಟು ಕರುಣೆ ಮತ್ತಷ್ಟು ನೀರು
* ನೆನಪು ಸಾಯುವದಿಲ್ಲ
* Songs of a saint
ಕತೆ

* ಅಳಲು
ನಾಟಕ

* ಗಾಂಧಿ ಮತ್ತು ಗೂಂಡಾ
ಜೀವನ ಚರಿತ್ರೆ

* ಹಠಯೋಗಿ
ವಿಮರ್ಶೆ

* ಲಿಂ. ಹಳೆಮನೆಯವರ 'ಅಂತೆಂಬರ ಗಂಡ'
* ಚಂಪಾಯಣ
ಸಂಪಾದಿತ

* ಹೆಜ್ಜೇನು
ವರ್ಗ:ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ಮಾಲತಿ ರಾವ್

ಮಾಲತಿ ರಾವ್ ( Kannada ) ಒಬ್ಬ ಭಾರತೀಯ ಬರಹಗಾರ. 2007 ರಲ್ಲಿ ತನ್ನ ಇಂಗ್ಲಿಷ್ ಭಾಷೆಯ ಕಾದಂಬರಿ ಡಿಸಾರ್ಡರ್ಲಿ ವುಮೆನ್ ಗಾಗಿ ಸೆಂಟ್ರಲ್ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಯನ್ನು ಗೆದ್ದಳು.
ಆರಂಭಿಕ ಜೀವನ ಮತ್ತು ಹಿನ್ನೆಲೆ.

ಮಾಲತಿ ರಾವ್ ಅವರು ಕರ್ನಾಟಕದ ಬೆಂಗಳೂರಿನಲ್ಲಿ ಚೆನ್ನಗಿರಿ ಪದ್ಮನಾಭ ರಾವ್ ಮತ್ತು ಶ್ರೀಮತಿ ಅವರಿಗೆ ಜನಿಸಿದರು (ಏಪ್ರಿಲ್ 1930). ಪದ್ಮಾವತಿ. ಅವರು ಐದು ಸಹೋದರಿಯರಲ್ಲಿ ಹಿರಿಯರು. ಆಕೆಗೆ ಅಣ್ಣ ಮತ್ತು ಇಬ್ಬರು ಕಿರಿಯ ಸಹೋದರರಿದ್ದಾರೆ. ಚಿಕ್ಕ ಹುಡುಗಿಯಾಗಿದ್ದಾಗ, ರಾವ್ ಜೇನ್ ಆಸ್ಟೆನ್, ಬ್ರಾಂಟೆ ಸಹೋದರಿಯರು ಮತ್ತು ಲೂಯಿಸಾ ಮೇ ಆಲ್ಕಾಟ್ ಅವರ ಕೃತಿಗಳಿಂದ ಪ್ರೇರಿತರಾದರು. ಅವರು ಯಾವಾಗಲೂ ಬರವಣಿಗೆಯಲ್ಲಿ ಒಲವು ಹೊಂದಿದ್ದರು ಮತ್ತು ಬೆಂಗಳೂರು ಮತ್ತು ಮೈಸೂರು ವಿಶ್ವವಿದ್ಯಾಲಯಗಳಲ್ಲಿ ಇಂಗ್ಲಿಷ್ ಸಾಹಿತ್ಯವನ್ನು ಅನುಸರಿಸುತ್ತಿದ್ದರು. ಅವಳು ಹೆಚ್ಚು ವಿದ್ಯಾವಂತ ಸ್ವತಂತ್ರ ದುಡಿಯುವ ಮಹಿಳೆಯಾಗಿ ತನ್ನ ಕಾಲದ ಹೊಸ ಪೀಳಿಗೆಯನ್ನು ನಿರೂಪಿಸಿದಳು. ಅವರು ಬೆಂಗಳೂರಿನ ವಿಜಯ ಕಾಲೇಜಿನಲ್ಲಿ ಇಂಗ್ಲಿಷ್ ಉಪನ್ಯಾಸಕರಾಗಿದ್ದರು ಮತ್ತು ಪೌರಾಣಿಕ ಪ್ರೊ. ವಿ.ಟಿ.ಎಸ್.ರಿನಿವಾಸನ್ ಕಾಲೇಜಿನಲ್ಲಿ ಪ್ರಾಂಶುಪಾಲರು ಮತ್ತು ವಿಭಾಗದ ಮುಖ್ಯಸ್ಥರಾಗಿದ್ದರು. ರಾವ್ ತನ್ನ ಬೋಧನಾ ವೃತ್ತಿಜೀವನದ ಪ್ರಮುಖ ಭಾಗವನ್ನು ದೆಹಲಿಯಲ್ಲಿ ಕಳೆದರು. ದೆಹಲಿ ವಿಶ್ವವಿದ್ಯಾಲಯದ ಮಿರಾಂಡಾ ಹೌಸ್‌ನಲ್ಲಿ ಇಂಗ್ಲಿಷ್ ಸಾಹಿತ್ಯವನ್ನು ಕಲಿಸಿದಳು. ತನ್ನ ಗೆಳೆಯರು ಮತ್ತು ವಿದ್ಯಾರ್ಥಿಗಳಿಂದ ಸಮಾನವಾಗಿ ಗೌರವಿಸಲ್ಪಟ್ಟ ಮತ್ತು ಪ್ರೀತಿಸಲ್ಪಟ್ಟ ದೆಹಲಿ ತೊಂಬತ್ತರ ದಶಕದ ಮಧ್ಯಭಾಗದಲ್ಲಿ ಬೆಂಗಳೂರಿಗೆ ಹಿಂದಿರುಗುವವರೆಗೂ ಅವಳ ಮನೆಯಾಗಿತ್ತು. ಒಮ್ಮೆ ಬೆಂಗಳೂರಿನಲ್ಲಿ, ಅವರು ತಮ್ಮ ಬರವಣಿಗೆಯ ವೃತ್ತಿಜೀವನದತ್ತ ಗಮನ ಹರಿಸಿದರು.

ರಾವ್ ಅವರು ಪ್ರಯಾಣವನ್ನು ಆನಂದಿಸುತ್ತಾರೆ ಮತ್ತು ಪ್ರಪಂಚದಾದ್ಯಂತ ಪ್ರಯಾಣಿಸಿದ್ದಾರೆ. ಅವರು ಪ್ರಸ್ತುತ ಬೆಂಗಳೂರಿನಲ್ಲಿ ವಾಸಿಸುತ್ತಿದ್ದಾರೆ.
ಕೃತಿಗಳು

ಮಾಲತಿ ರಾವ್ ಅವರು ಮೂರು ಕಾದಂಬರಿಗಳನ್ನು, ಮೂರು ಸಣ್ಣ ಕಥೆಗಳ ಸಂಗ್ರಹಗಳನ್ನು ಬರೆದಿದ್ದಾರೆ ಮತ್ತು ಹಲವಾರು ಪತ್ರಿಕೆ ಲೇಖನಗಳನ್ನು ಬರೆದಿದ್ದಾರೆ. "ಸೇತುವೆ," "... ಮತ್ತು ಬೆನಾರಸ್‌ನಲ್ಲಿ ಗಂಗಾ ಹರಿಯುತ್ತದೆ, ಮತ್ತು "ಕಾಫಿಗಾಗಿ ಬನ್ನಿ... ದಯವಿಟ್ಟು, "ಅವರ ಪ್ರಸಿದ್ಧ ಕೃತಿಗಳಲ್ಲಿ ಸೇರಿವೆ.

2007 ರಲ್ಲಿ ಪ್ರಕಟವಾದ 'ಡಿಸಾರ್ಡರ್ಲಿ ವುಮೆನ್' ಎಂಬ ಕಾದಂಬರಿಯೊಂದಿಗೆ ಅವರು ಪ್ರಾಮುಖ್ಯತೆ ಪಡೆದರು. ಗೌರವಾನ್ವಿತರು ನೀಡಿದ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಯನ್ನು ಅವರು ಗೆದ್ದರು. ಭಾರತದ ರಾಷ್ಟ್ರಪತಿ. ಅಸ್ತವ್ಯಸ್ತವಾಗಿರುವ ಮಹಿಳೆಯರು ಭಾರತದ ನಾಲ್ಕು ಬ್ರಾಹ್ಮಣ ಮಹಿಳೆಯರ ಕಥೆಯಾಗಿದೆ (ಸ್ವಾತಂತ್ರ್ಯ ಪೂರ್ವ) ಸಮಾಜವು ತಮ್ಮ ಸುತ್ತಲೂ ನಿರ್ಮಿಸಿರುವ ಅಡೆತಡೆಗಳನ್ನು ಮುರಿಯಲು ಹೆಣಗಾಡುತ್ತದೆ.

ರಾವ್ ಅವರ ಮುಂದಿನ ಕಾದಂಬರಿ ಕುತೂಹಲದಿಂದ ಕಾಯುತ್ತಿದೆ ಮತ್ತು ಇದು 2013 ರಲ್ಲಿ ಪ್ರಕಟಗೊಳ್ಳುವ ನಿರೀಕ್ಷೆಯಿದೆ. ಪ್ರಸ್ತುತ ಇದನ್ನು ವಿಚಾರಣೆ ಎಂದು ಹೆಸರಿಸಲಾಗಿದೆ.
ಪ್ರಕಟಣೆಗಳು

* ದಿ ಬ್ರಿಡ್ಜ್ (ಕಾದಂಬರಿ), ಚಾಣಕ್ಯ ಪಬ್ಲಿಕೇಶನ್ಸ್ (ದೆಹಲಿ, ಭಾರತ), 1990
* ಅಸ್ವಸ್ಥತೆಯ ಮಹಿಳೆಯರು (ಕಾದಂಬರಿ), ಡ್ರೊನೆಕ್ವಿಲ್ ಪಬ್ಲಿಷರ್ಸ್ (ಬೆಂಗಳೂರು, ಭಾರತ), 2005
* ಸಣ್ಣ ಕಥೆಗಳ ಮೂರು ಸಂಗ್ರಹಗಳು
* ವಿಚಾರಣೆ (ಮುಂಬರುವ ಕಾದಂಬರಿ)
ಪ್ರಶಸ್ತಿಗಳು

* 2007 ರಲ್ಲಿ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ
ಉಲ್ಲೇಖಗಳು

^ http: //www.hinduonnet.com/2008/01/04/stories/2008010454000400.htm
B a b http://www.sahitya-akademi.gov.in/old_version/awa10304.htm#english ಆರ್ಕೈವ್ ಮಾಡಲಾಗಿದೆ 11 ಜೂನ್ 2010 ವೇಬ್ಯಾಕ್ ಯಂತ್ರದಲ್ಲಿ
^ A bhttp: //www.hindu.com/mag/2008/03/09/stories/2008030950070500.htm
^ Http://www.flipkart.com/bridge-malathi-rao-novel/1700010721-6vx3f993ji ಪುನರಾವರ್ತಿತ ಸತ್ತವರ ಲಿಂಕ್]
Arch "ಆರ್ಕೈವ್ಡ್ ಕಾಪಿ". 6 ಜೂನ್ 2011 ರಂದು ಮೂಲದಿಂದ ಸಂಗ್ರಹಿಸಲಾಗಿದೆ. 15 ಫೆಬ್ರವರಿ 2010 ರಂದು ಮರುಸಂಪಾದಿಸಲಾಗಿದೆ.

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಕನ್ನಡ ಸಾಹಿತಿಗಳು
ಎಸ್.ಕೆ.ಜೋಶಿ

ಎಸ್.ಕೆ.ಜೋಶಿ (ಶ್ರೀನಿವಾಸ ಕೃಷ್ಣ ಜೋಶಿ) ಇವರು ೧೯೩೬ ಜೂನ್ ೯ರಂದು ಬೆಳಗಾವಿ ಜಿಲ್ಲೆಯ ಹಿಡಕಲ್
ಗ್ರಾಮದಲ್ಲಿ ಜನಿಸಿದರು.
ಧಾರವಾಡದ ಕರ್ನಾಟಕ ವಿವಿ ಪದವೀಧರರಾಗಿ Defense Architecture in Early Karnataka ಎಂಬ ವಿಷಯದ ಕುರಿತು ಮಹಾಪ್ರಬಂಧ ಮಂಡಿಸಿದ ಇವರು ನಾಡಿನ ಗಣ್ಯ ಪುರಾತತ್ವವಿದರು, ಇತಿಹಾಸಕಾರರು. ಜೋಶಿಯವರ ಪಿ.ಎಚ್.ಡಿ. ಪ್ರಬಂಧವು ದೇಶದ ನಾನಾ ವಿವಿಗಳಲ್ಲಿ ಮಾನ್ಯವಾದ ವಿಶೇಷ ಆಕರಗ್ರಂಥವಾಗಿದೆ.
ಕರ್ನಾಟಕದ ಕೋಟೆ ಕೊತ್ತಲಗಳು, ಕಾಳಿಕಾ ದರ್ಶನ, ಗೋವಾದ ಸಾಂಸ್ಕೃತಿಕ ಅಧ್ಯಯನ, Bijapur Architecture, Arts of Western India ಈ ಘನತರವಾದ ಮಾಹಿತಿಪೂರ್ಣ ಕೃತಿಗಳಲ್ಲದೆ ೪೦೦ಕ್ಕೂ ಹೆಚ್ಚು ಸಂಶೋಧನಾ ಲೇಖನಗಳನ್ನು ಪ್ರಕಟಿಸಿದ್ದಾರೆ.

ಇವರ ಮೌಲಿಕ ಸೇವೆಗೆ ಮೆಚ್ಚಿ ಭಾರತ ಸರ್ಕಾರದ ಸಂಸ್ಕೃತಿ ಇಲಾಖೆಯಿಂದ "ಅಸಾಮಾನ್ಯ ಪುರಾತತ್ವವಿದ" ಪ್ರಶಸ್ತಿ ಸಂದಿದೆ.

ಡಾ. ಎಸ್ ಕೆ ಜೋಶಿಯವರು ೨೦೨೧ ಮೇ ೧೫ರಂದು ನಿಧನರಾದರು.
ಸಾಹಿತ್ಯ

* ಪುರಾತತ್ವ/ಇತಿಹಾಸ
* ಕಾಲಿಕಾ ದರ್ಶನ
* Defence Architecture in Early Karnataka
* Bijapur Architecture
* Arts of Western India
ಪ್ರಶಸ್ತಿ

* ಕರ್ನಾಟಕ ವಿಶ್ವಕರ್ಮ ಸಮಾಜದ ಸತ್ಯಶೋಧಕ ಪ್ರಶಸ್ತಿ
* ಮಹಿಷಿ ಚಾರಿಟೇಬಲ್ ಟ್ರಸ್ಟ್ ಪ್ರಶಸ್ತಿ
* ಮುಂಬೈಯ ಮೊಗವೀರ ಟ್ರಸ್ಟ್ ಪ್ರಶಸ್ತಿ

ವರ್ಗ: ಕನ್ನಡ ಸಾಹಿತ್ಯ
ವರ್ಗ: ಲೇಖಕರು
ವರ್ಗ: ಪ್ರಾಚ್ಯ ಸಂಶೋಧಕರು
ಡಿ.ಬಿ.ಢಂಗ

ಡಿ.ಬಿ.ಢಂಗ ಇವರು ೧೯೬೦ ಜೂನ್ ೧ರಂದು ಬೆಳಗಾವಿ ಜಿಲ್ಲೆಯ ಚಿಕಾಲಗುಡ್ಡ ಗ್ರಾಮದಲ್ಲಿ ಜನಿಸಿದರು.
ಸಾಹಿತ್ಯ
ಕಾವ್ಯ

* ನಕ್ಷತ್ರಗಳು (೧೯೮೫)
* ಕಣ್ಣ 'ಹೊಡೆ' (೧೯೮೯)
* ಕುಡುಗೋಲು (೧೯೯೨)
* ನಿರೀಕ್ಷೆ (೧೯೯೭)
* ಸಾಗಿದೆ ಪ್ರಪಂಚ (೨೦೦೫)
* ಅರ್ಥ-ಅನರ್ಥ (೨೦೧೩)
* ಕಾಲದ ಗತಿ (೨೦೨೦)
*
ವಿಮರ್ಶೆ

* ಕಾವ್ಯನೋಟ (೧೯೮೮)
ಇತರ

* ಜನಾಂಗ ಪರಿಚಯ (೨೦೦೩)
ಪ್ರಶಸ್ತಿ

* ೧೯೯೪ರ ಸಂಕ್ರಮಣ ಸಾಹಿತ್ಯ ಸ್ಪರ್ಧೆಯಲ್ಲಿ ರಾಜ್ಯ ಮಟ್ಟದ ಬಹುಮಾನ.
* ೨೦೦೫ ನೇ ಸಾಲಿನ 'ಸಾಗಿದೆ ಪ್ರಪಂಚ' ಕೃತಿಗೆ ಕನ್ನಡ ಸಾಹಿತ್ಯ ಪರಿಷತ್ತಿನ ರತ್ನಾಕರವರ್ಣಿ- ಮುದ್ದಣ-ಅನಾಮಿಕ ದತ್ತಿ ಪ್ರಶಸ್ತಿ.
* 'ಸಾಗಿದೆ ಪ್ರಪಂಚ' ಕೃತಿಗೆ ೨೦೦೬ರಲ್ಲಿ ಗದುಗಿನ ಡಾ. ಪಂ. ಪುಟ್ಟರಾಜ ಸಾಹಿತ್ಯ ಪುರಸ್ಕಾರ ಗೌರವ ಪ್ರಶಸ್ತಿ.
* ಹುಬ್ಬಳ್ಳಿಯ ರಾಧಾಕೃಷ್ಣ ಕಲಾ ಅಕಾಡೆಮಿಯು ಬಾಲವಿಕಾಸ ಅಕಾಡೆಮಿ ಹಾಗು ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯ ಸಹಯೋಗದೊಂದಿಗೆ ತನ್ನ ೩೩ನೇ ವರ್ಷದ ನಿಮಿತ್ತ ಸಾಹಿತ್ಯ ಕ್ಷೇತ್ರದ 'ದಶಕಗಳ ಸಾಧಕರು - ೨೦೨೦' ಪ್ರಶಸ್ತಿ ನೀಡಿ ಗೌರವಿಸಿದೆ

ವರ್ಗ: ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ಗುರುದೇವಿ ಹುಲೆಪ್ಪನವರಮಠ

ಗುರುದೇವಿ ಹುಲೆಪ್ಪವನರಮಠ ಇವರು ೧೯೫೯ ಜೂನ್ ೧೩ರಂದು ಬೆಳಗಾವಿ ಜಿಲ್ಲೆಯ
ಮುರಗೋಡ ಗ್ರಾಮದಲ್ಲಿ ಜನಿಸಿದರು. ಇಂಗ್ಲಿಷ್ ಭಾಷೆಯಲ್ಲಿ ಪಿ.ಎಚ್.ಡಿ. (ವಚನ ಸಾಹಿತ್ಯಕ್ಕೆ ಸಂಬಂಧಿಸಿ) ಪದವಿ ಪಡೆದ ಬಳಿಕ ಉಪನ್ಯಾಸಕಿಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.

ಗುರುದೇವಿಯವರು ಕನ್ನಡ ಸಾಹಿತ್ಯದಲ್ಲಿ ಹಾಸ್ಯಲೇಖನಗಳಿಗಾಗಿ ಪ್ರಸಿದ್ಧರಾಗಿದ್ದಾರೆ. ಇವರು ಕವಿಯೂ ಹೌದು. ಕಥೆಗಳಿಗೆ ಹಾಸ್ಯದ ಲೇಪನವಿದ್ದರೂ ಗಂಭೀರ ವಿಷಯವಿರುತ್ತದೆ.
ಸಾಹಿತ್ಯ
ಹಾಸ್ಯಪ್ರಬಂಧ ಸಂಕಲನ

* ನನ್ನಜ್ಜಿ ಗುಜ್ಜಿ
* ಬಿಡುಗಡೆಯ ಸಡಗರ
* ಮೂಗು ಮುರಿದವರು
* ನೀರು ಬಂತು ನೀರು
ವಿಮರ್ಶೆ

* ಶರಣಧರ್ಮ ಮತ್ತು ಮಹಿಳೆ
* ಶರಣರ ದೃಷ್ಟಿಯಲ್ಲಿ ಮನಸ್ಸು
ಜೀವನ ಚರಿತ್ರೆ

* ಲಿಂಗೈಕ್ಯ ಬಿದರಿಕುಮಾರ ಸ್ವಾಮಿಗಳು
ಸಂಪಾದನೆ

* ಶ್ರೀಮಂತ ಬೆಳ್ಳುಬ್ಬಿ ಮನೆತನದ ಚರಿತ್ರೆ
ಸ್ಮರಣಗ್ರಂಥ

* ಬಯಲಸಿರಿ
* ನೆನಪು ನಂದಾದೀಪ
* ಗಿರಿನವಿಲು
ಪಿ.ಎಚ್.ಡಿ. ಮಹಾಪ್ರಬಂಧ

* Metaphyisical Poetry and Kannada Vachana Literature:
A study in comparison
ಪುರಸ್ಕಾರ

*'ಬಿಡುಗಡೆಯ ಸಡಗರ' ಕೃತಿಗೆ ಲಿಂ.ಮಹಾದೇವಪ್ಪ ಕರ್ಲಟ್ಟಿ ದತ್ತಿನಿಧಿ ಸಾಹಿತ್ಯ ಪ್ರತಿಷ್ಠಾನ ಪ್ರಶಸ್ತಿ
* ಲಿಂ.ಚಂದ್ರಮೌಳಿ ಕೆ. ದತ್ತಿನಿಧಿ ಪ್ರಶಸ್ತಿ
* ಸಾಹಿತ್ಯ ಪ್ರತಿಷ್ಠಾನ, ಬೆಳಗಾವಿ ಪ್ರಶಸ್ತಿ
* ಮೂಜಗಂ ಗ್ರಂಥ ಪುರಸ್ಕಾರ (೧೯೯೬)
* ಮಹಾಲಕ್ಷ್ಮಿ ಮಂದಿರ ಪ್ರಶಸ್ತಿ (೧೯೯೭)
* ಸಾಹಿತ್ಯಶ್ರೀ ಪ್ರಶಸ್ತಿ,ರಾಣಿಬೆನ್ನೂರು (೧೯೯೭)
ಉಲ್ಲೇಖಗಳು

ವರ್ಗ:ಕನ್ನಡ ಸಾಹಿತಿಗಳು
ಗುರುಲಿಂಗ ಕಾಪಸೆ

ಗುರುಲಿಂಗ ಕಾಪಸೆಯವರು ಜಾನಪದ ವಿದ್ವಾಂಸರು, ಲೇಖಕರು ಹಾಗೂ ಸಾಹಿತಿಗಳು.
ಜನನ

ಗುರುಲಿಂಗ ಕಾಪಸೆ ಇವರು ೧೯೨೮ ಎಪ್ರಿಲ್ ೨ರಂದು ವಿಜಯಪುರ ಜಿಲ್ಲೆಯ ಇಂಡಿ ತಾಲೂಕಿನ ಲೋಣಿ ಬಿ.ಕೆ.ಯಲ್ಲಿ ಜನಿಸಿದರು.
ಸಾಹಿತ್ಯ

ಮಧುರಚೆನ್ನರ ಜೀವನ ಹಾಗೂ ಕೃತಿಗಳು ಕುರಿತು ಮಹಾಪ್ರಬಂಧ ಬರೆದಿದ್ದಾರೆ. ‘ಹಲಸಂಗಿ ಗೆಳೆಯರು’ (೧೯೯೮ ಪ್ರಸಾರಾಂಗ ಕನ್ನಡ ವಿಶ್ವವಿದ್ಯಾಲಯ ಹಂಪಿ) ಡಾ. ಕಾಪಸೆ ಅವರು ಸಂಪಾದಿಸಿದ ಮಧುರ ಚೆನ್ನರ ಲೇಖನಗಳಲ್ಲಿ ಆ ಕಾಲದ ಅನೇಕ ಜಾನಪದ ವಿರಳ ಸಂಗತಿಗಳು ದಾಖಲಾಗಿವೆ. ಇದರಲ್ಲಿ ಎತ್ತಿ ಹೇಳಬೇಕೆಂದರೆ ಒಂದು, ಎರಡು ದಿವಸದಿಂದ ಮೂರು ದಿನಗಳವರೆಗೆ ಜನ ಲಾವಣಿಗಳ ಬಗ್ಗೆ ಲಾವಣಿಗಳ ಮೇಲಾಟ ಮತ್ತು ಇನ್ನೂ ಅನೇಕ ಸಂಗತಿಗಳಾಗಿವೆ, ಇದೊಂದು ರೀತಿಯಿಂದ ಕನ್ನಡ ವಿಶ್ವವಿದ್ಯಾಲಯವು “ಜಾನಪದ ಅಧ್ಯಯನ” ಕ್ಕೆ ಕೊಟ್ಟ ವಿಶಿಷ್ಠ ಕೊಡುಗೆ ಎಂದು ಹೇಳಬಹುದು.

ಅನೇಕ ಸಮ್ಮೇಳನಗಳಲ್ಲಿಯೂ ಪಾಲ್ಗೊಂಡು ವಿದ್ವತ್ ಪೂರ್ಣ ಲೇಖನಗಳನ್ನು ಮಂಡಿಸಿದ್ದಾರೆ. ಇತ್ತೀಚಿನ ಕೃತಿ ಹಲಸಂಗಿ ಗೆಳೆಯರು, ಉಪಯುಕ್ತವಾದ ಕೃತಿ. ಕರ್ನಾಟಕ ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿ ನಿವೃತ್ತಿಯಾಗಿದ್ದಾರೆ.
ಕೃತಿಗಳು

* ಅಕ್ಕಮಹಾದೇವಿ
* ಮಧುರಚೆನ್ನ
* ಶ್ರೀ ಅರವಿಂದರು
* ಬಸವೇಶ್ವರ
* ಹಲಸಂಗಿ ಗೆಳೆಯರು
ಪ್ರವಾಸಕಥನ

* ಶಾಲ್ಮಲೆಯಿಂದ ಗೋದಾವರಿಯವರೆಗೆ
ಮಕ್ಕಳ ಸಾಹಿತ್ಯ

* ಕವಿ ರವಿಂದ್ರರು
* ಶಿ.ಶಿ.ಬಸವನಾಳ
ವಿಮರ್ಶೆ

* ಸಾಹಿತ್ಯ ಸಂಬಂಧ
* ಬೇಂದ್ರೆ-ಮಧುರಚೆನ್ನ ಸಖ್ಯಯೋಗ
ಸಂಪಾದಿತ

* ಕಾಲ-ಕವಿ (ಕಾವ್ಯ)
* ಪಾರಮಾರ್ಥ ಗೀತಾ ಪ್ರವಚನ
* ಹರಿಹರನ ಐದು ರಗಳೆಗಳು
* ಅರವಿಂದ ಪರಿಮಳ
* ಹೈಮವತಿ ಶೈಶವಲೀಲೆ(ಗಿರಿಜಾ ಕಲ್ಯಾಣ ಸಂಗ್ರಹ)
* ಚೆಂಬೆಳಕು (ಕಣವಿ ಅಭಿನಂದನ ಗ್ರಂಥ)
* ಬೆಳಗಲಿ (ದು.ನಿಂ.ಬೆಳಗಲಿ ಅಭಿನಂದನ ಗ್ರಂಥ)
* ಕನ್ನಡ ಮರಾಠಿ ಸಾಹಿತ್ಯ ಬಾಂಧವ್ಯ
* ಭವ್ಯ ಮಾನವ ಕಾವ್ಯ ದರ್ಶನ
* ಜ್ಞಾನಸಿಂಧು
* ಪಿ.ಧೂಲಾಸಾಹೇಬ
* ಮಧುರಚೆನ್ನರ ಲೇಖನಗಳು
* ಕನ್ನಡ ಕಾವಲು
* ಚಾಮರಸ
* ಮುಗಿಯದ ಹಾಡು
* ಆತ್ಮಶೋಧ (ಮಧುರಚೆನ್ನರ ಸಮಗ್ರ ಸಾಹಿತ್ಯ ಶೋಧ)
ಅನುವಾದ

* ಇದೇ ನಿಜವಾದ ಮೂರ್ತಿಪೂಜೆ ಮತ್ತು ಇದೇ ನಿಜವಾದ ಧರ್ಮ (ಮರಾಠಿಯಿಂದ ಕನ್ನಡಕ್ಕೆ)
* ಬಸವೇಶ್ವರಾಂಚೆ ವಚನ (ಕನ್ನಡದಿಂದ ಮರಾಠಿಗೆ)
ಪುರಸ್ಕಾರ

* ವರದರಾಜ ಆದ್ಯ ಪ್ರಶಸ್ತಿ
* ಆನಂದಕಂದ ಪ್ರಶಸ್ತಿ
* ಸ.ಸ.ಮಾಳವಾಡ ಪ್ರಶಸ್ತಿ
* ರಾಜ್ಯ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿ
* ರಾಜ್ಯ ನಾಟಕ ಅಕಾಡೇಮಿ ಫೆಲೋಶಿಪ್
* ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಅಧ್ಯಕ್ಷರು (೨೦೦೪)
* ಧಾರವಾಡ ಜಿಲ್ಲಾ ಕನ್ನಡ ಸಾಹಿತ್ಯ ಪರಿಷತ್ತಿನ ಅಧ್ಯಕ್ಷರು
* ೨೦೦೧ ರಿಂದ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಅಧ್ಯಕ್ಷರು
* ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ
* ಕರ್ನಾಟಕ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿ ಮತ್ತು ಫೆಲೋಷಿಪ್
* ಶ್ರೀ ಸಾಹಿತ್ಯ ಪ್ರಶಸ್ತಿ,, ಬಿ. ಎಂ. ಶ್ರೀ. ಪ್ರತಿಷ್ಠಾನ
ಉಲ್ಲೇಖಗಳು

ವರ್ಗ:ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ಪೇಜಾವರ

ಪೇಜಾವರ ಮಂಗಳೂರು ತಾಲೂಕಿನ ಒಂದು ಹಳ್ಳಿ. ಇಲ್ಲಿ ಮಧ್ವಾಚಾರ್ಯರಿಂದ ಉಡುಪಿಯ ಅಷ್ಟ ಮಠಗಳಲ್ಲಿ ಒಂದಾದ ಪೇಜಾವರ ಅಧೋಕ್ಷಜ ಮಠ ಸ್ಥಾಪಿಸಲ್ಪಟ್ಟಿತು.
ಶ್ರೀ ಪೇಜಾವರ ಅಧೋಕ್ಷಜ ಮಠ

ಪೇಜಾವರ ಮಠವು ಶ್ರೀ ಮದ್ವಾಚಾರ್ಯರ ಶಿಷ್ಯರಾದ ಶ್ರೀ ಅಧೋಕ್ಷಜ ತೀರ್ಥರಿಂದ ಸ್ಥಾಪಿತವಾಗಿದೆ. ೧೯೩೧ರಲ್ಲಿ ಜನಿಸಿದ ಶ್ರೀ ವಿಶ್ವೇಶ ತೀರ್ಥರು ೩೩ನೆಯ ಮಠಾಧೀಶರಾಗಿರುತ್ತಾರೆ. ಪೇಜಾವರ ಮಠವು ಉಡುಪಿಯ ಅಷ್ಟಮಠಗಳಲ್ಲಿ ಒಂದು.
ಬಾಹ್ಯ ಸಂಪರ್ಕಗಳು

*http://vishveshavani.com/
* http://www.udupipages.com/
* http://www.pejavara.org

ವರ್ಗ:ಧಾರ್ಮಿಕ ಕ್ಷೇತ್ರಗಳು
ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಮಾಲ್ಡೋವ

ಮಾಲ್ಡೋವ ಗಣರಾಜ್ಯ (Republica Moldova) ಪೂರ್ವ ಯುರೋಪ್ನ ಒಂದು ಭೂಆವೃತ ದೇಶ. ಇದರ ಪಶ್ಚಿಮಕ್ಕೆ ರೊಮಾನಿಯ ಮತ್ತು ಉಳಿದ ದಿಕ್ಕುಗಳಲ್ಲಿ ಯುಕ್ರೇನ್ ದೇಶಗಳಿವೆ. ಇಲ್ಲಿನ ಅಧಿಕೃತ ಭಾಷೆ ಮಾಲ್ಡೋವದ ಭಾಷೆ. ಇದು ರೊಮಾನಿಯದ ಭಾಷೆಯ ಮತ್ತೊಂದು ಹೆಸರು. ಐತಿಹಾಸಿಕವಾಗಿ ಈ ದೇಶವು ಮಾಲ್ಡೋವಿಯ ರಾಜ್ಯದ ಭಾಗವಾಗಿತ್ತು. ೧೮೧೨ರಲ್ಲಿ ಇದು ರಷ್ಯಾದ ಸಾಮ್ರಾಜ್ಯದ ವಶವಾಯಿತು. ಮುಂದೆ ೧೯೪೦ರಲ್ಲಿ ಇದು ಸೋವಿಯೆಟ್ ಒಕ್ಕೂಟದ ಕೈವಶವಾಯಿತು. ೧೯೯೧ರ ಆಗಸ್ಟ್ ೨೭ರಂದು ಇದು ಒಕ್ಕೂಟದಿಂದ ಸ್ವಾತಂತ್ರ್ಯ ಪಡೆಯಿತು.
ಉಲ್ಲೇಖಗಳು

ವರ್ಗ:ಪೂರ್ವ ಯುರೋಪ್
ವರ್ಗ:ಯುರೋಪ್ ಖಂಡದ ದೇಶಗಳು
ಸುರೇಂದ್ರ ದಾನಿ

ಸುರೇಂದ್ರ ದಾನಿ ಇವರು ೧೯೨೫ ಅಗಸ್ಟ ೧೭ರಂದು ಧಾರವಾಡದಲ್ಲಿ ಜನಿಸಿದರು.
ಕನ್ನಡ ಹಾಗು ಅರ್ಥಶಾಸ್ತ್ರದಲ್ಲಿ ಪದವಿ ಪಡೆದಿದ್ದಾರೆ.
ವೃತ್ತಿ

ಸುರೇಂದ್ರ ದಾನಿಯವರು ಸಂಯುಕ್ತ ಕರ್ನಾಟಕ ಪತ್ರಿಕೆಯ ಸಂಪಾದಕ ವರ್ಗದಲ್ಲಿ ಸೇವೆ ಸಲ್ಲಿಸಿದ್ದರು. ಅಲ್ಲದೆ ಸುರಾಜ್ಯಪಥ ಎನ್ನುವ ಪಾಕ್ಷಿಕದ ಸಂಪಾದಕರಾಗಿ ಸಹ ಕಾರ್ಯ ನಿರ್ವಹಿಸಿದ್ದಾರೆ.
ಸಾಹಿತ್ಯ
ಜೀವನ ಚರಿತ್ರೆ

* ಕೌಜಲಗಿ ಹನುಮಂತರಾಯರು
* ಮೊಹರೆ ಹಣಮಂತರಾವ
* ಲೀಲಾತಾಯಿ ಮಾಗಡಿ
ಇತರ

* ಕನ್ನಡ ಸಾಹಿತ್ಯ ಸಮ್ಮೇಳನದ ಕಥೆ
* ಸಾಧನೆ ಸವಾಲು
* ಸ್ವಯಂಸೇವಕನ ನೆನಪುಗಳು
* ಪತ್ರಿಕಾ ಪ್ರಬಂಧಗಳು
* ವ್ಯಾಸಸೃಷ್ಟಿ-ಕುಮಾರವ್ಯಾಸ ದೃಷ್ಟಿ
* ತಿಳಿವಿನ ತಿರುವು
* ಧಾರವಾಡ ಜಿಲ್ಲಾ ಸ್ವಾತಂತ್ರ್ಯ ಸಂಗ್ರಾಮ
ಅನುವಾದ

* ಜೋಸೆಫ್ ಪುಲಿಟ್ಝರ
* ಕಮ್ಯುನಿಸ್ಟ ಚೀನಾ
ಪುರಸ್ಕಾರ

* ರಾಜ್ಯ ಪತ್ರಿಕಾ ಅಕಾಡೆಮಿ ಪ್ರಶಸ್ತಿ
* ಖಾದ್ರಿ ಶಾಮಣ್ಣ ಸ್ಮಾರಕ ಪತ್ರಿಕೋದ್ಯಮ ಪ್ರಶಸ್ತಿ
* ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ
ಇವುಗಳನ್ನೂ ನೋಡಿ

* ಹೆಚ್.ಆರ್.ನಾಗೇಶರಾವ್

* ರಂಗನಾಥ ದಿವಾಕರ

* ಸಂಯುಕ್ತ ಕರ್ನಾಟಕ

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ವರ್ಗ: ಪತ್ರಕರ್ತರು
ಮಾಂಟೆನೆಗ್ರೊ

ಮಾಂಟೆನೆಗ್ರೊ (ಮಾಂಟೆನೆಗ್ರಿನ್/ಸೆರ್ಬಿಯನ್: Црна Гора, ಟ್ಚೆರ್ನ ಘೊರ ), ಆಲ್ಬೇನಿಯನ್: Mali i Zi ಮಳಿ ಇ ಜಿ) ದಕ್ಷಿಣ ಯುರೋಪ್ನ ಬಾಲ್ಕನ್ ಪ್ರದೇಶದ ಒಂದು ದೇಶ. ಇದರ ದಕ್ಷಿಣಕ್ಕೆ ಏಡ್ರಿಯಾಟಿಕ್ ಸಮುದ್ರ, ಪಶ್ಚಿಮಕ್ಕೆ ಕ್ರೊಯೇಶಿಯ, ವಾಯುವ್ಯಕ್ಕೆ ಬೊಸ್ನಿಯ ಮತ್ತು ಹೆರ್ಜೆಗೊವಿನ, ಈಶಾನ್ಯಕ್ಕೆ ಸೆರ್ಬಿಯ ಮತ್ತು ಆಗ್ನೇಯಕ್ಕೆ ಆಲ್ಬೇನಿಯಗಳಿವೆ.

ಈ ದೇಶ ಮಧ್ಯ ಯುಗಗಳಿಂದ ಸೆರ್ಬಿಯದ ಭಾಗವಾಗಿದ್ದು ಆಟ್ಟೊಮಾನ್ ಸಾಮ್ರಾಜ್ಯದಿಂದ ೧೮೭೮ರಲ್ಲಿ ಸ್ವಾತಂತ್ರ್ಯ ಪಡೆಯಿತು. ೧೯೧೮ರಿಂದ ಯುಗೊಸ್ಲಾವಿಯದ ಭಾಗವಾಗಿ, ಮುಂದೆ ಸೆರ್ಬಿಯ ಮತ್ತು ಮಾಂಟೆನೆಗ್ರೊದ ಒಕ್ಕೂಟದಲ್ಲಿ ಇತ್ತು. ೨೦೦೬ರಲ್ಲಿ ನಡೆದ ಜನಾಭಿಮತದಲ್ಲಿ ಸ್ವಾತಂತ್ರ್ಯಕ್ಕೆ ಬಹುಮತ ಸಿಕ್ಕಿ ಅದೇ ವರ್ಷದ ಜೂನ್ ೩ರಂದ ಅಧಿಕೃತವಾಗಿ ತನ್ನ ಸ್ವಾತಂತ್ರ್ಯವನ್ನು ಘೋಷಿಸಿಕೊಂಡಿತು. ಹೀಗಾಗಿ ಇದು ಪ್ರಪಂಚದ ಅತ್ಯಂತ ಹೊಸ ಸಂಪೂರ್ಣವಾಗಿ ಮನ್ನಿತ ದೇಶ ಹಾಗು ಸಂಯುಕ್ತ ರಾಷ್ಟ್ರ ಸಂಸ್ಥೆಯ ೧೯೨ನೇ ಸದಸ್ಯ ರಾಷ್ಟ್ರವಾಯಿತು.
ಉಲ್ಲೇಖಗಳು

ವರ್ಗ:ದಕ್ಷಿಣ ಯುರೋಪ್
ವರ್ಗ:ಯುರೋಪ್ ಖಂಡದ ದೇಶಗಳು
ಬಸವರಾಜ ಸಾದರ

ಬಸವರಾಜ ಸಾದರ ಇವರು ೧೯೫೫ ಜುಲೈ ೨೦ರಂದು ಧಾರವಾಡ ಜಿಲ್ಲೆಯ ಕುಂದಗೋಳದಲ್ಲಿ ಜನಿಸಿದರು.ಕನ್ನಡದಲ್ಲಿ ಎಮ್.ಏ. ಹಾಗೂ ಪಿ.ಎಚ್.ಡಿ. ಮಾಡಿದ ಇವರು ಆಕಾಶವಾಣಿಯಲ್ಲಿ ಸೇವೆ ಸಲ್ಲಿಸುತ್ತಿದ್ದಾರೆ.ಇವರು ಅನೇಕ ವಿಮರ್ಶನಾತ್ಮಕ ಹಾಗು ವ್ಯಾಖ್ಯಾನ ಪ್ರಕಾರದ ಬರವಣಿಗೆಗಳನ್ನು
ಸಾಹಿತ್ಯ

ಕಾವ್ಯ

* ಸಿಸಿಫಸರ ಸುತ್ತು
ಸಣ್ಣ ಕತೆ

* ತಪ್ಡಂಡ
ಪ್ರಬಂಧ

* ಮೃದುವಾಗಿ ಮುಟ್ಟು
ಮಹಾಪ್ರಬಂಧ(ಪಿ.ಎಚ್.ಡಿ)

* ಬಸವರಾಜ ಕಟ್ಟೀಮನಿಯವರ ಕಾದಂಬರಿಗಳು
ಜೀವನ ಚರಿತ್ರೆ

* ಬಸವರಾಜ ಕಟ್ಟೀಮನಿ
ವಿಮರ್ಶೆ

* ಹೊಸ ಆಲೋಚನೆ
ಇತರ

* ದಿನಕ್ಕೊಂದು ನುಡಿ ಮುತ್ತು
ಪ್ರಸಾರ ಸಾಹಿತ್ಯ(ಸಂಪಾದಿತ)

* ಪ್ರಸಾರ ಹಾಸ್ಯ
* ಆಧುನಿಕ ಕನ್ನಡ ಮಹಾಕಾವ್ಯಗಳು
* ಬದುಕು ನನ್ನ ದೃಷ್ಟಿಯಲ್ಲಿ
* ಬಾನುಲಿದ ಮಾತುಗಳು
* ಮೇಘಮಂದಾರ
* ಕಾವ್ಯಾಯಾನ
* ೨೦ನೆಯ ಶತಮಾನದ ಕನ್ನಡ ಸಾಹಿತ್ಯ ಘಟ್ಟಿಗಳು
* ನೂರೊಂದು ಚಿಂತನ (ಗೊರುಚ ಜತೆಗೆ)
ಪ್ರಶಸ್ತಿ

* ಅ.ಭಾ.ಆಕಾಶವಾಣಿ ಸ್ಪರ್ಧೆ ಬಹುಮಾನ
* ಜಯತೀರ್ಥ ರಾಜಪುರೋಹಿತ ಸ್ಮಾರಕ ಬಹುಮಾನ
* ರಾಜ್ಯ ಸಾಹಿತ್ಯ ಅಕಾಡೆಮಿ ಬಹುಮಾನ


ವರ್ಗ:ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ವಿ.ಆರ್.ಉಮರ್ಜಿ

ವಿ.ಆರ್.ಉಮರ್ಜಿ ಇವರು ೧೯೦೯ ಫೆಬ್ರುವರಿ ೨೨ರಂದು ಬಾಗಲಕೋಟೆಯಲ್ಲಿ ಜನಿಸಿದರು.
ಎಮ್.ಏ. ಹಾಗು ಪಿ.ಎಚ್.ಡಿ. ಪದವಿ ಸಂಪಾದಿಸಿ ಶಿಕ್ಷಣ ಕ್ಷೇತ್ರದಲ್ಲಿ ಉಪನಿರ್ದೇಶಕರಾಗಿ ಸೇವೆ ಸಲ್ಲಿಸಿ ನಿವೃತ್ತರಾದರು.
ಸಾಹಿತ್ಯ

* ಉತ್ತರ ಕನ್ನಡ ಜಿಲ್ಲೆಯ ಭಾಷಾ ಪರಿಶೀಲನೆ
* ಕನ್ನಡ 'ಜಿ' ಶಬ್ದದ ಮೂಲ
* ದ್ರಾವಿಡ ಭಾಷೆಗಳ ಸಂಖ್ಯಾವಾಚಕಗಳ ಸಮಸ್ಯೆ
* ದ್ವಿತೀಯ ಕಾರ್ಯಕ್ಷೇತ್ರ ಶಿಕ್ಷಣ
* ತೃತೀಯ ಕಾರ್ಯಕ್ಷೇತ್ರ ಇತಿಹಾಸ
* ಕರ್ನಾಟಕ ಪ್ರಾಕೃತ ಕವಿಚರಿತೆ
* ಗುರುಕುಲ ಶಿಕ್ಷಣ
* ಸಂಕೀರ್ಣ ವಿಷಯಗಳ ಕ್ಷೇತ್ರ
* ಕನ್ನಡದಲ್ಲಿ ಪಾರಿಭಾಷಿಕ ಶಬ್ದಗಳು
* ಧಾರವಾಡ ಹುಬ್ಬಳ್ಳಿ ಪ್ರದೇಶದ ಸ್ಥಳನಾಮಗಳು
* ಗ್ರಾಮದೇವತೆ
* ಗಣಪತಿಯ ಸಂಕೇತಾರ್ಥ ದರ್ಶನ
* ಮಧ್ವ ಸಿದ್ಧಾಂತ-ದ್ವೈತ ಸಿದ್ಧಾಂತ


ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ಬಸವರಾಜ ನಾಯ್ಕರ

ಬಸವರಾಜ ನಾಯ್ಕರ ಇವರು ೧೯೪೯ ಅಗಸ್ಟ ೧ರಂದು ಗದಗಜಿಲ್ಲೆಯ ನರಗುಂದದಲ್ಲಿ ಜನಿಸಿದರು. ಇಂಗ್ಲಿಶ್ ಭಾಷೆಯಲ್ಲಿ ಎಮ್.ಏ. ಹಾಗು ಪಿ.ಎಚ್.ಡಿ. ಪದವಿ ಮತ್ತು ಕ್ಯಾಲಿಫೋರ್ನಿಯಾದಲ್ಲಿ ಡಿ.ಲಿಟ್. ಪದವಿ ಸಂಪಾದಿಸಿ ಪ್ರಾಧ್ಯಾಪಕ ವೃತ್ತಿಯಲ್ಲಿದ್ದಾರೆ.

ಇವರು ಕನ್ನಡ ಹಾಗೂ ಆಂಗ್ಲ ಭಾಷೆಗಳಲ್ಲಿ ಸಾಹಿತ್ಯ ರಚಿಸಿದ್ದಾರೆ.
ಕನ್ನಡ ಸಾಹಿತ್ಯ

* ಪಡುವಣ ನಾಡಿನ ಪ್ರೇಮವೀರ
* ಹುಚ್ಚುಹೊಳೆ
* ಕೊಳ್ಳದ ನೆರಳು
* ಜೋಗಿಭಾವಿ
* ನಿಗೂಢ ಸೌಧ
* ಅಸಂಗತ
* ಕನ್ನಡ ಅಸಂಗತ ನಾಟಕಗಳು
* ವಾತ್ಸಲ್ಯ
* ಸಂರಚನಾವಾದ
* ಬೇ ಊಲ್ಫ್
* ಗಿಲ್ಗಮೇಶ ಮಹಾಕಾವ್ಯ ಮತ್ತು ಭಾರತೀಯ ಇಂಗ್ಲಿಶ್ ಸಾಹಿತ್ಯ ಚರಿತ್ರೆ
ಆಂಗ್ಲ ಸಾಹಿತ್ಯ

* Sarvajna, the poet omniscient of Karnataka
* Musings of Sarvajna
* Critical articles on Nirad C. Chaudhari
* Shakespere's lost place-A study in epic affirmation
* The folk theatre of North Karnataka
* Sandalwood
* Sparrows
* Kanakadasa
* Fall of Kalyana
* Sangya,Balya
* Betrayal
* Indian English literature
* Indian response to Shakespere
* Critical response of Indian English literature
ಪ್ರಶಸ್ತಿ

* ೧೯೯೧ರಲ್ಲಿ ಕಲಬುರ್ಗಿ ವಿಶ್ವವಿದ್ಯಾಲಯದ ಪ್ರಶಸ್ತಿ
* ೨೦೦೧ರಲ್ಲಿ ಒಲಿವ್ ರೆಡಿಕಲ್ ಅವಾರ್ಡ
* ೨೦೦೩ರಲ್ಲಿ ಜೈಮಿನಿ ಅಕಾಡೆಮಿ ಅವಾರ್ಡ

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ಸರೋಜಿನಿ ಶಿಂತ್ರಿ

ಶತಶತಮಾನಗಳಿಂದಲೂ ಕತ್ತಲೆಯ ಬದುಕಿನಲ್ಲೇ ಕಳೆದ ಮಹಿಳೆಯರ ಶೋಷಣೆ, ಏಳುಬೀಳು, ಸೋಲು ಗೆಲವುಗಳಿಂದ ಸ್ಫೂರ್ತಿ ಪಡೆದು, ಸಮಾಜ ಸೇವೆ-ಶಿಕ್ಷಣ-ಮಹಿಳೆಯರ ಜಾಗೃತಿಗಾಗಿ ಜೀವನದುದ್ದಕ್ಕೂ ದುಡಿಯುತ್ತಾ ಬಂದಿರುವ ಸರೋಜಿನಿಯವರು ಹುಟ್ಟಿದ್ದು ಧಾರವಾಡ ಜಿಲ್ಲೆಯ ಕಲಘಟಕ ತಾಲ್ಲೂಕಿನ ಮಿಶ್ರಿ ಕೋಟಿ ಎಂಬಲ್ಲಿ. ತಂದೆ ಬಸಪ್ಪ ಶಿಂತ್ರಿಯವರು ಶಿಕ್ಷಕರಾಗಿ, ವಿದ್ಯಾಧಿಕಾರಿಗಳಾಗಿ ಸಮಯಪಾಲನೆ, ಅಧ್ಯಯನ ಶೀಲತೆ, ತತ್ತ್ವಾದರ್ಶಗಳಿಗೆ ಹೆಸರಾಗಿದ್ದು ‘ಶಿಂತ್ರಿ ಮಾಸ್ತರ’ ಎಂದೇ ಪ್ರಸಿದ್ಧರಾಗಿದ್ದವರು. ತಾಯಿ ಗಂಗಮ್ಮ.

ಶಾಲೆಗಳು ವಿರಳವಾಗಿದ್ದ ಕಾಲದಲ್ಲಿ, ಸ್ತ್ರೀಯರಿಗೆ ಶಿಕ್ಷಣ ಅನಗತ್ಯವೆನ್ನುತ್ತಿದ್ದ ಸಂದರ್ಭದಲ್ಲಿ ಶಿಕ್ಷಣ ಪ್ರೇಮಿಗಳಾಗಿದ್ದ ಬಸಪ್ಪನವರು ಹೆಣ್ಣು ಮಕ್ಕಳೆಂದು ಅನಾದರ ಮಾಡದೆ ವಿದ್ಯೆ ಕಲಿಯಲು ಉತ್ತೇಜನ ನೀಡಿದರು.

ಪ್ರಾರಂಭಿಕ ಶಿಕ್ಷಣ ಬಿಜಾಪುರದ ಮುನಿಸಿಪಾಲಿಟಿ ಕನ್ನಡ ಶಾಲೆಯಲ್ಲಿ. ಧಾರವಾಡದ ಎ.ಕೆ.ಗರ್ಲ್ಸ್ ಹೈಸ್ಕೂಲಿನಲ್ಲಿ ಪ್ರೌಢಶಾಲೆ, ಕರ್ನಾಟಕ ಕಾಲೇಜಿನಲ್ಲಿ ಇಂಟರ್ ಮೀಡಿಯಟ್ ಪರೀಕ್ಷೆಯಲ್ಲಿ ರ‍್ಯಾಂಕ್ ಪಡೆದಾಕೆ. ೧೯೪೯ರಲ್ಲಿ ಬಿ.ಎ. ಪದವಿ (ಇಂಗ್ಲಿಷ್) ಹಾಗೂ ೧೯೫೧ರಲ್ಲಿ ಕರ್ನಾಟಕ ವಿಶ್ವವಿದ್ಯಾಲಯದಿಂದ ಎಂ.ಎ. ಪದವಿ.

ಮನೆತನಕ್ಕೆ ಬಂದ ಬಳುವಳಿಯಂತೆ ಶಿಕ್ಣಣ ಕ್ಷೇತ್ರವನ್ನೇ ಆಯ್ಕೆಮಾಡಿಕೊಂಡು ಓದಿದ ಕರ್ನಾಟಕ ಕಾಲೇಜಿನಲ್ಲಿಯೇ ಇಂಗ್ಲಿಷ್ ಪ್ರಾಧ್ಯಾಪಕಿಯಾಗಿ ಸೇರಿದರು. ಪ್ರೊ. ಆರ್ಮೆಂಡೋ ಮೆನಜಿಸ್ ಹಾಗೂ ವಿ.ಕೃ. ಗೋಕಾಕರ ಮೆಚ್ಚಿನ ಶಿಷ್ಯೆ. ಮೆನೆಜಿಸ್‌ರವರ ಮಾರ್ಗದರ್ಶನದಲ್ಲಿ ‘ವುಮೆನ್ ಕ್ಯಾರಕ್ಟರ್ಸ್‌ ಇನ್ ಶೇಕ್ಸಪಿಯರ್’ ಎಂಬ ವಿಷಯದಲ್ಲಿ ಅಧ್ಯಯನ ಕೈಗೊಂಡು ಪಡೆದ ಡಾಕ್ಟರೇಟ್ ಪದವಿ. ಸೇವಾವಧಿಯಲ್ಲಿ ಹಲವಾರು ಉನ್ನತ ಹುದ್ಧೆಗಳನ್ನು ಅಲಂಕರಿಸಿದ್ದು ೧೯೬೯ರಲ್ಲಿ ವಿಶ್ವವಿದ್ಯಾಲಯದ ಇಂಗ್ಲಿಷ್ ವಿಭಾಗದ ಮೊಟ್ಟ ಮೊದಲ ಮಹಿಳಾ ಅಧ್ಯಕ್ಷೆಯಾಗಿ, ಕಲಾ ವಿಭಾಗದ ಡೀನ್ ಆಗಿ, ನಾಲ್ಕು ದಶಕಗಳ ಕಾಲದ ಸೇವೆಯ ನಂತರ ೧೯೯೧ರಲ್ಲಿ ನಿವೃತ್ತಿ.
ಸಾಹಿತ್ಯ
ಲಲಿತ ಪ್ರಬಂಧ

* ಸ್ತ್ರೀ ದೃಷ್ಟಿ
* ತುಂತುರ
ನಾಟಕ

* ಅರಮನೆ
* ಸೋಮಗಿರಿಯ ಸಾವಿತ್ರಿ
* ಪರಿವರ್ತನೆ
ಜೀವನ ಚರಿತ್ರೆ

* ನಾನೊಂದ ಕನಸ ಕಂಡೆ
* ಕಮಲಾದೇವಿ ಚಟ್ಟೋಪಾಧ್ಯಾಯ
* ಭಾಗಿರಥಿದೇವಿ ಪುರಾಣಿಕ
ಸಂಪಾದನೆ

* ಮಹಿಳೆ: ಸಮಸ್ಯೆಗಳು ಸಾಧನೆಗಳು
* ಮಹಿಳೆ ನಡೆದು ಬಂದ ದಾರಿ
* ಅರಳುವ ಮೊಗ್ಗು
* ಪ್ರಗತಿಪಥದಲ್ಲಿ ಮಹಿಳೆ
ಇತರೆ

*ಪ್ರಗತಿ ಪಥದಲ್ಲಿ ಮಹಿಳೆ
*ಸ್ತ್ರೀ ದೃಷ್ಟಿ -ಸೃಷ್ಟಿ
*ಷೇಕ್ಸ್ ಪಿಯರ್ ನ ದೃಷ್ಟಿಯಲ್ಲಿ ಮಹಿಳೆ
ಪುರಸ್ಕಾರ

* ರಾಜ್ಯೋತ್ಸವ ಪ್ರಶಸ್ತಿ


ವರ್ಗ: ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ವರ್ಗ: ಲೇಖಕಿಯರು
ತೇಜಸ್ವಿ ಕಟ್ಟೀಮನಿ

ತೇಜಸ್ವಿ ಕಟ್ಟೀಮನಿ ಇವರು ೧೯೫೫ ಜೂನ್ ೧೪ರಂದು ಕೊಪ್ಪಳ ಜಿಲ್ಲೆಯ ಕೊಪ್ಪಳ ತಾಲೂಕಿನ ಅಳವಂಡಿ ಗ್ರಾಮದಲ್ಲಿ ಜನಿಸಿದರು. ಹಿಂದಿಯಲ್ಲಿ ಎಮ್.ಎ. ಹಾಗೂ ಪಿ.ಎಚ್.ಡಿ. ಪದವಿ ಸಂಪಾದಿಸಿದ ಕಟ್ಟೀಮನಿಯವರು ಹಿಂದಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.
ಸಾಹಿತ್ಯ

* ರಿವಾಯತ ಪದಗಳು
* ಜ್ಯೋತಿಬಾ ಫುಲೆ
* ನಾವು ಮೆಚ್ಚಿದ ಹಿಂದಿ ಕಥೆಗಳು
* ಮುಂಗಾರು ಮಳೆ
* ಮಂಡಲ ವರದಿ: ಒಂದು ಅಧ್ಯಯನ
* ಹುಡುಗಿ ಪ್ರೀತಿಸುವದೇ ಹೀಗೆ
* ಕತ್ತಲೆಯ ಅಳಿವಿನಾಚೆ
* ಪಿ.ಲಂಕೇಶರ ಕಥಾಸಾಹಿತ್ಯ
* ಕಥ್ಯ ಮತ್ತು ಪ್ರತಿಪಾದ್ಯ
* ಹೇಳಿಕೆ ಕಥೆ(ಅನುವಾದ)
* ಹತ್ತು ಗಜದ ಈಚೆ ಮತ್ತು ಆಚೆ(ಅನುವಾದ)
* ಶವಗಳ ಶಹರದಲ್ಲಿ (ಅನುವಾದ)
* ಹೈಪವರ ಕಮಿಶನ್ (ಅನುವಾದ)
* ಬತ್ತಲೆ ಬಸ್ತರಕ್ಕೆ ಬಟ್ಟೆ ಹೊದಿಸುವದು(ಅನುವಾದ)
* ಕಾಡಿನ ಮೋಹಿನಿ(ಅನುವಾದ)
* ಜಾನಪದ ಹಾಡುಗಳು(ಅನುವಾದ)
* ಜನನ ಮತ್ತು ಉಸಿರು(ಅನುವಾದ)
* ಆರು ಕನ್ನಡ ಕವಿತೆಗಳ ಗುಜರಾತಿ ಭಾಷೆ ಅನುವಾದ(ಅನುವಾದ)

ವರ್ಗ:ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ಮಲ್ಲಿಕಾರ್ಜುನ ಸಿಂದಗಿ

ಮಲ್ಲಿಕಾರ್ಜುನ ಸಿಂದಗಿ ಇವರು ೧೯೩೫ ಜೂನ ೬ರಂದು ವಿಜಯಪುರ ಜಿಲ್ಲೆಯ ಸಿಂದಗಿಯಲ್ಲಿ ಜನಿಸಿದರು. ಎಮ್.ಏ. ಹಾಗು ಪಿ.ಎಚ್.ಡಿ ಪದವಿ ಸಂಪಾದಿಸಿದ ಇವರು ಅಧ್ಯಾಪಕರಾಗಿ ಸೇವೆ ಸಲ್ಲಿಸಿ ನಿವೃತ್ತರಾಗಿದ್ದಾರೆ.
ಸಾಹಿತ್ಯ

* ಶಿಶುನಾಳ ಶರಿಫರ ಚರಿತ್ರೆ
* ಶಿಶುನಾಳ ಶರೀಫರ ತತ್ವದ ಪದಗಳು (ಭಾಗ ೧,೨,೩)
* ಶಿಶುನಾಳ ಶರೀಫರ ನಾಟಕ
* ಸಿದ್ಧಾರೂಢರ ಚರಿತ್ರೆ
* ಸಿದ್ಧಾರೂಢ ವೈಭವ ನಾಟಕ
* ನಾವೆಲ್ಲರೂ ಒಂದು
* ಹೈದ್ರಾಬಾದ ಸ್ವಾತಂತ್ರ್ಯ ಸೂರ್ಯ
* ಮನುಕುಲದ ಮಂದಾರ
* ಪೂಜ್ಯ ಶ್ರೀ ಹುರಕಡ್ಲಿ ಅಜ್ಜನವರು

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ಕೆ.ಕೃಷ್ಣಮೂರ್ತಿ

ಕೆ.ಕೃಷ್ಣಮೂರ್ತಿ ಇವರು ೧೯೨೩ ಜುಲೈ ೩೦ರಂದು ಜನಿಸಿದರು. ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿ ನಿವೃತ್ತರಾಗಿದ್ದಾರೆ.
ಸಾಹಿತ್ಯ

ವೈಚಾರಿಕ

* ಭವಭೂತಿ
* ರಸೋಲ್ಲಾಸ
* ಮಹಾಭಾರತ
* ಭಾಸನ ಆರು ಕಿರು ನಾಟಕಗಳು
* ಸಂಸ್ಕೃತ ಸಾಹಿತ್ಯದಲ್ಲಿ ಶೃಂಗಾರ ರಸ
* ಕನ್ನಡದಲ್ಲಿ ಕಾವ್ಯ ತತ್ವ
* ಭಾರತೀಯ ಕಾವ್ಯ ಮೀಮಾಂಸೆ ತತ್ವ ಮತ್ತು ಪ್ರಯೋಗ
* ಪಾಣಿನಿ
* ಸಂಸ್ಕೃತ ಕಾವ್ಯ
* ಬಾಣಭಟ್ಟ
* ಬಸವಣ್ಣನವರ ವಚನಗಳ ಮೀಮಾಂಸೆ
* ಸೃಜನಶೀಲತೆ ಮತ್ತು ಪಾಂಡಿತ್ಯ
* ಭಾಸ
* ಕವಿರಾಜಮಾರ್ಗ
ಅನುವಾದ

* ಆನಂದವರ್ಧನನ ಕಾವ್ಯಮೀಮಾಂಸೆ.
* ಕನ್ನಡ ಪ್ರತಿಮಾ ನಾಟಕ
* ಕನ್ನಡ ಕಿರಾತಾರ್ಜುನೀಯ
* ಕನ್ನಡ ಉತ್ತರರಾಮ ಚರಿತ
* ಕನ್ನಡ ಕಾವ್ಯಾಲಂಕಾರ
* ಲುಪ್ತ ದಿಗಂತ
* ಕನ್ನಡ ಮೃಚ್ಛಕಟಿಕ
* ಕನ್ನಡ ಔಚಿತ್ಯವಿಚಾರ ಚರ್ಚೆ.
* ಕನ್ನಡ ಧ್ವನ್ಯಾಲೋಕ ಮತ್ತು ಲೋಚನಸಾರ
* ಕಾವ್ಯಾಲಂಕಾರ ಸೂತ್ರವೃತ್ತಿ
* ಕನ್ನಡ ಕಾವ್ಯಪ್ರಕಾಶ
* ಚಂಪೂರಾಮಾಯಣ(ಅರಣ್ಯಕಾಂಡ)
* ಕನ್ನಡ ಕಾವ್ಯ ಮೀಮಾಂಸೆ
* ಕನ್ನಡ ಶಾಕುಂತಲ
* ಕನ್ನಡ ಮಧ್ಯಮ ವ್ಯಾಯೋಗ
* ಕನ್ನಡ ದೂತ ಘಟೋತ್ಕಚ ಮತ್ತು ಕರ್ಣಭಾರ
* ಕನ್ನಡ ಆಶ್ಚರ್ಯಚೂಡಾಮಣಿ
* ಕನ್ನಡ ಕಾವ್ಯಾದರ್ಶ
* ಕವಿಕಂಠಾಭರಣ
* ಧರ್ಮಶಾಸ್ತ್ರದ ಇತಿಹಾಸ ಸಂ.೧
ಇಂಗ್ಲಿಶ್

* Vakroktijivita
* Dhvanyaloka
* Natyashastra with Abhinavabharati
* Kalidasa
* Bana
* Some thoughts on Indian Aesthetics
* Essays in Sanskrit criticism
ಪುರಸ್ಕಾರ

* ಮೈಸೂರು ವಿಶ್ವವಿದ್ಯಾಲಯ ಸ್ವರ್ಣಮಹೋತ್ಸವ ಪ್ರಶಸ್ತಿ
* ಮೈಸೂರು ಸರಕಾರದ ಸಾಹಿತ್ಯ ಬಹುಮಾನ
* ಕರ್ನಾಟಕ ಸರಕಾರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ
* ಭಾರತ ಸರಕಾರದ ರಾಷ್ಟ್ರಪತಿ ಪ್ರಶಸ್ತಿ
* ಉತ್ತರ ಪ್ರದೇಶ ಸಂಸ್ಕೃತ ಅಕಾಡೆಮಿ ಪ್ರಶಸ್ತಿ
* ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ
ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ಗೋಪಾಲಕೃಷ್ಣ ನಾಯಕ

ಗೋಪಾಲಕೃಷ್ಣ ನಾಯಕ ಇವರು ೧೯೨೮ ಸಪ್ಟಂಬರ ೩ರಂದು ಉತ್ತರ ಕನ್ನಡ ಜಿಲ್ಲೆಯ ತೊರ್ಕೆಯಲ್ಲಿ ಜನಿಸಿದರು. ಪ್ರಾಚಾರ್ಯರಾಗಿ ಸೇವೆ ಸಲ್ಲಿಸಿ ನಿವೃತ್ತರಾಗಿದ್ದಾರೆ.
ಸಾಹಿತ್ಯ
ಕಾವ್ಯ

* ಚುಟುಕು ಗುಟುಕು
* ನಡೆನುಡಿ
ನಾಟಕ

* ಆ ರಾತ್ರಿ
* ದೇವಮೂರ್ತಿ
* ನಟನಾಯಕ
* ಒಂದಕ್ಕೆರಡು
* ನೂರು ರೂಪಾಯಿ ನೋಟು
* ಅಬ್ಬಾ ಏನು ಹುಡುಗಿ
* ಇಂದಿನ ಸಂಸಾರ
* ಜೀವನ ಸಂಜೀವಿನಿ
* ಹರಿಶ್ಚಂದ್ರಮತಿ
ಜೀವನ ಚರಿತ್ರೆ

* ಕ್ರಾಂತಿಯ ಕಿಡಿಗಳು
* ವಿನೋಬಾ
* ಶ್ರೀ ಕೇಶವಾನಂದ ಭಾರತಿ
ಪ್ರವಾಸಕಥನ

* ಈ ಪರಿಯ ಸೊಬಗು
* ಉತ್ತರ ಕನ್ನಡ ದರ್ಶನ
ಇತರ

* ಉತ್ತರ ಕನ್ನಡ ಜನಪದ ಕಲೆ
* ಆಂಗಿಕಾಭಿನಯ
* ಉತ್ತರ ಕನ್ನಡ ಪ್ರೇಕ್ಷಣೀಯ ಸ್ಥಳಗಳು
ಪುರಸ್ಕಾರ

* ರಾಜ್ಯ ನಾಟಕ ಅಕಾಡೆಮಿ ಪ್ರಶಸ್ತಿ (೨೦೦೦)
* ಯಕ್ಷಗಾನ ಸಾಹಿತ್ಯ ಪ್ರಶಸ್ತಿ

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ಎಡ್ಮಂಡ್ ಹಿಲರಿ

ನ್ಯೂ ಜೀಲ್ಯಾಂಡ್ನ ಸರ್ ಎಡ್ಮಂಡ್ ಹಿಲರಿ (೧೯೧೯ - ೨೦೦೮ )ಜಗತ್ತಿನ ಅತಿ ಎತ್ತರದ ಪರ್ವತ ಮೌಂಟ್ ಎವರೆಸ್ಟ್ ಹತ್ತಿದ,ಪ್ರಪಂಚದ ಮೊದಲ ವ್ಯಕ್ತಿ.ಹೀಗಾಗಿ ಇವರ ಹೆಸರು ಜಗದ್ವಿಖ್ಯಾತ.ಇವರ ಈ ಸಾಹಸಕ್ಕೆ ಜೊತೆಯಾಗಿದ್ದವರು ಭಾರತದ ತೇನ್‌‍‍ಸಿಂಗ್.ಇವರಿಬ್ಬರೂ ಎವರೆಸ್ಟ್ ಹತ್ತಿ ದಾಖಲೆ ಸ್ಥಾಪಿಸಿದ್ದು ೧೯೫೩, ಮೇ ೨೯ರಂದು.
ಮೌಂಟ್ ಎವರೆಸ್ಟ್

ಹಿಮಾಲಯದ ಪರ್ವತಶ್ರೇಣಿಯಲ್ಲಿರುವ ಮೌಂಟ್ ಎವರೆಸ್ಟ್ ೨೯,೦೦೦ ಅಡಿ ಎತ್ತರವಿದೆ.೧೯೫೩ರಲ್ಲಿ ತೇನ್‌ಸಿಂಗ್‌ರೊಂದಿಗೆ ಈ ಪರ್ವತವನ್ನು ಏರಿದ ಹಿಲರಿ ಅದುವರೆಗೂ ಮಾನವನಿಗೆ ಅಸಾಧ್ಯವೆನಿಸಿದ್ದ ಕಾರ್ಯವನ್ನು ಮಾಡಿ,ಹೊಸ ಇತಿಹಾಸವನ್ನು ಬರೆದರು.೫೦ ವರ್ಷಗಳ ನಂತರ ಇದೇ ಶಿಖರವನ್ನು ೨೦೦೩ರಲ್ಲಿ ಹಿಲರಿಯವರ ಮಕ್ಕಳಾದ ಪೀಟರ್ ಮತ್ತು ಚಾಮ್ಲಿಂಗ್ ಏರಿದ್ದು ಇನ್ನೊಂದು ಸಾಧನೆ.
ಪರ್ವತಾರೋಹಿ

ಹಿಲರಿಯವರ ಎವರೆಸ್ಟ್ ಏರುವ ಮೊದಲ ಪ್ರಯತ್ನ ಭಗ್ನವಾಗಿ,ಕಾಲು ಮುರಿದು ಆಸ್ಪತ್ರೆ ಸೇರಿದ್ದರು.ಆಸ್ಪತ್ರೆಯ ಮಂಚದಲ್ಲಿ ಮಲಗಿಯೇ ಕಾಣುತ್ತಿದ್ದ ಕನಸು ಮುಂದೊಂದು ದಿನ ಎವರೆಸ್ಟ್ ಏರುವ ಮೂಲಕ ಸಾಕಾರವಾಯಿತು. ಎವರೆಸ್ಟ್ ಆರೋಹಣದ ಬಳಿಕ ವಿಶ್ರಾಂತರಾಗದ ಹಿಲರಿ,ವಿಶ್ವದ ಅತಿ ಕಠಿಣ ೧೦ ಪರ್ವತಗಳನ್ನು ಮುಂದಿನ ೧೦ ವರ್ಷಗಳಲ್ಲಿ ಏರಿದರು.ಸಾಹಸಿಗರನ್ನು,ಪರ್ವತಾರೋಹಿಗಳನ್ನು ಸದಾ ಪ್ರೋತ್ಸಾಹಿಸುತ
ಮಾನವತಾವಾದಿ

ಮೌಂಟ್ ಎವರೆಸ್ಟ್ ಪರ್ವತಾರೋಹಣದಲ್ಲಿ ನೆರವಾಗಿದ್ದ ಶೆರ್ಪಾಗಳನ್ನು ಹಿಲರಿ ಎಂದೂ ಮರೆಯಲಿಲ್ಲ.ದುರ್ಗಮ ಪರ್ವತದ ತಪ್ಪಲುಗಳಲ್ಲಿ ನೆಲೆಸಿದ್ದ ಶೆರ್ಪಾಗಳ ಕಾಲೋನಿಗಳಿಗೆ ವಿದ್ಯುತ್ ಸಂಪರ್ಕ ಕಲ್ಪಿಸಿಕೊಟ್ಟರು.ಶಾಲೆ, ವಿದ್ಯಾರ್ಥಿ ನಿಲಯ,ಆಸ್ಪತ್ರೆ.. ಹೀಗೆ ಮೂಲಭೂತ ಅವಶ್ಯಕತೆಗಳನ್ನು ಒದಗಿಸಿದರು.ಸಾಹಸಿಗಳ ಪಾಲಿಗೆ ಗುರುವಾಗಿದ್ದ ಇವರು,ಪರ್ವತಾರೋಹಿಗಳ ಪಾಲಿಗೆ ಮೆಚ್ಚಿನ 'ಡಾರ್ಲಿಂಗ್' ಆಗಿದ್ದರು.ಜನರ ಕಷ್ಟ ನಷ್ಟಗಳಿಗೆ ಸದಾ ಸ್ಪಂದಿಸುತ್ತಿದ್ದರು.ಹಿಮಾಲಯದಲ್ಲಿ ಮಾಲಿನ್ಯ ತಡೆಗಟ್ಟಲು ಸಾಕಷ್ಟು ಪ್ರಯತ್ನಿಸಿದ್ದರು.
ಸೇವೆ-ಪುರಸ್ಕಾರ

* ಭಾರತ,ನೇಪಾಳ,ಬಾಂಗ್ಲಾದೇಶಗಳಲ್ಲಿ ನ್ಯೂ ಜೀಲ್ಯಾಂಡ್ನ ರಾಯಭಾರಿಯಾಗಿ ಸೇವೆ ಸಲ್ಲಿಸಿದ್ದಾರೆ.
* ನೇಪಾಳ ಸರಕಾರ ಗೌರವ ಪೌರತ್ವ ನೀಡಿದೆ.
* ಹಿಲರಿ ಬದುಕಿದ್ದಾಗಲೇ ನ್ಯೂಜಿಲೆಂಡ್ ತನ್ನ ೫ ಡಾಲರ್ ನೋಟಿನ ಮೇಲೆ ಅವರ ಫೋಟೋ ಮುದ್ರಿಸಿದೆ.
* ಜನವರಿ ೨೬,೨೦೦೮ - ಭಾರತ ಸರಕಾರ ಮರಣೋತ್ತರ ಪದ್ಮ ವಿಭೂಷಣ ಪ್ರಶಸ್ತಿ ಘೋಷಿಸಿದೆ.
ಹಿಲರಿ ಜನವರಿ ೧೧,೨೦೦೮ರಂದು ಹೃದಯಾಘಾತದಿಂದ ನಿಧನರಾದರು.

ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ವರ್ಗ:ನ್ಯೂ ಜೀಲ್ಯಾಂಡ್
ಟಾಟಾ ನ್ಯಾನೊ

thumb|right |200px |ಟಾಟಾ ನ್ಯಾನೊ
ಟಾಟಾ ನ್ಯಾನೊ ೨೦೦೮ರ ಜನವರಿಯಲ್ಲಿ ಜಗತ್ತಿಗೆ ಪರಿಚಯಿಸಲ್ಪಟ್ಟ ಅಗ್ಗದ ಬೆಲೆಯ ಕಾರು.
ನ್ಯಾನೊ ಕಾರು

ಭಾರತದ ಬೃಹತ್ ಉದ್ದಿಮೆದಾರ ಟಾಟಾ ಮೋಟಾರ್ಸ್ ಸಂಸ್ಥೆ ತಯಾರಿಸಿರುವ ಸಣ್ಣ ಬಜೆಟ್‌ನ ಹೊಸ ಕಾರು ನ್ಯಾನೊ.ಈ ಕಾರನ್ನು ಜನವರಿ ೧೦,೨೦೦೮ರಂದು ದೆಹಲಿಯ 'ಅಂತರ್ರಾಷ್ಟ್ರೀಯ ವಾಹನ ಮೇಳ' ಎಕ್ಸ್‌‍‍ಪೋ - ೨೦೦೮ರಲ್ಲಿ ಟಾಟಾ ಸಂಸ್ಥೆಯ ಅಧ್ಯಕ್ಷ ರತನ್ ಟಾಟಾ ಅನಾವರಣಗೊಳಿಸಿದರು.ಜಗತ್ತಿನ ಅತ್ಯಂತ ಕಡಿಮೆ ಬೆಲೆಯ ನ್ಯಾನೊ ಕಾರು,ಕಾರು ಉದ್ದಿಮೆಯಲ್ಲಿ ಹೊಸ ಸಂಚಲನವನ್ನು ಉಂಟುಮಾಡಿದೆ.
ಸೃಷ್ಟಿಗೆ ಪ್ರೇರಣೆ

ಸ್ಕೂಟರ್ ಅಥವಾ ಬೈಕ್‌ನಲ್ಲಿ ನಾಲ್ಕು ಜನರ ಪುಟ್ಟ ಸಂಸಾರವಿಡೀ ಓಡಾಡುವ ಅಪಾಯಕಾರಿ ದೃಶ್ಯವನ್ನು ಕಂಡ ದಿನವೇ ರತನ್ ಟಾಟಾ ಮನಸ್ಸಿನಲ್ಲಿ ನ್ಯಾನೊ ಕಾರಿನ ಕಲ್ಪನೆ ಮೂಡಿತು.ನಾಲ್ಕು ವರ್ಷಗಳ ಸತತ ಚಿಂತನೆ,ಶ್ರಮ,ಪರಿಕಲ್ಪನೆಗಳ ಸಾಕಾರವೇ ನ್ಯಾನೊ ಕಾರು.
ವೈಶಿಷ್ಟ್ಯಗಳು

* ನ್ಯಾನೊ ಕಾರಿನ ಷೋರೂಂ ಬೆಲೆ ೧ ಲಕ್ಷ ರೂ.
* ೩ ವಿಭಿನ್ನ ಶ್ರೇಣಿಗಳಲ್ಲಿ ಲಭ್ಯ.
* ಕಾರಿನ ಗಾತ್ರ - ೩.೧ ಮೀ. ಉದ್ದ, ೧.೫ ಮೀ. ಅಗಲ, ೧.೮ ಮೀ.ಎತ್ತರ.
* ಮಾರುಕಟ್ಟೆಯಲ್ಲಿರುವ ಇದೇ ಮಾದರಿಯ ಇತರ ಕಾರುಗಳಿಗಿಂತ ಒಳ ವಿಸ್ತಾರ ಶೇಕಡಾ ೨೧%ರಷ್ಟು ಹೆಚ್ಚಳ.
* ಪ್ರತಿ ಲೀಟರ್‌ಗೆ ೨೦ ಕಿ.ಮೀ. ಮೈಲೇಜ್.
* ಹಿಂಬದಿ ಎಂಜಿನ್, ೪ ಗೇರ್, ಟ್ಯೂಬ್‌ರಹಿತ ಟೈರುಗಳು.
* ೪ ಜನರಿಗೆ ಆಸನಗಳು, ೩೦ ಲೀ.ಪೆಟ್ರೋಲ್ ತುಂಬಿಸುವ ಸಾಮರ್ಥ್ಯ.
ತಯಾರಿಕೆ

ಟಾಟಾ ಮೋಟಾರ್ಸ್ ಸಂಸ್ಥೆ ತನ್ನ ಪಶ್ಚಿಮ ಬಂಗಾಳ ಹಾಗೂ ಉತ್ತರಾಖಂಡದ ಉತ್ಪಾದನಾ ಘಟಕಗಳಲ್ಲಿ ನ್ಯಾನೊ ಕಾರು ಉತ್ಪಾದಿಸಲಿದೆ.ಸೆಪ್ಟೆಂಬರ್ ೨೦೦೮ರ ವೇಳೆಗೆ ಮಾರುಕಟ್ಟೆಗೆ ಬಿಡುಗಡೆಗೊಳಿಸಲಿದೆ.

ವರ್ಗ:ವಾಹನಗಳು
ವರ್ಗ:ಭಾರತದ ನಾಲ್ಕು ಚಕ್ರ ವಾಹನಗಳು